Okresná prokuratúra Rimavská Sobota 
Jesenského 1, 979 80 Rimavská Sobota 1 	

Sp. zn. : 2 Pv 184/12/6609	Rimavská Sobota, 17.8.2012
EEČ : 2-49-86-2012

U Z N E S E N I E

Trestná vec:	obvinený XXXXX 
Prečin:	Sprenevera podľa § 213 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Rimavská Sobota
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v presne nezistený deň mesiaca august 2010 vo Veľkom Blhu prevzal do opravy od XXXXX motorové vozidlo zn. Opel Omega Caravan ev. čísla RS 207BK tmavomodrej farby VIN: W0L000067L1274981 v hodnote nie menej ako 492 € a tiež sumu 150 € na kúpu súčiastok na opravu vozidla pričom XXXXX doposiaľ vozidlo neopravil a ani nevrátil, naopak bez vedomia a súhlasu majiteľky vozidlo zveril na opravu doposiaľ nestotožnenej osobe pod menom XXXXX zo Zvolena časť Môťová, pričom sa doposiaľ nepodarilo preveriť túto osobu a ani zabezpečiť predmetné vozidlo, čím poškodenej XXXXX spôsobil škodu vo výške nie menej ako 642 €, 
s poukazom na rozsudok Okresného súdu Lučenec sp. zn. 2 T 61/10 zo dňa 03.11.2011, ktorý nadobudol právoplatnosť dňa 02.02.2012 v spojitosti s uznesením Krajského súdu Banská Bystrica sp. zn. 2 To 266/11 z toho istého dňa, ktorým bol obvinený XXXXX uznaný vinným z trestného činu úverového podvodu podľa § 9 ods. 2, § 250a ods. 1, ods. 5 Tr. zákona č. 140/1961 Zb. v úplnom znení účinného do 01.01.2006, za ktorý mu bol uložený trest odňatia slobody v trvaní dvoch rokov so zaradením do I.NVS, ktorý v súčasnej dobe vykonáva,
lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený.
Odôvodnenie:
	Uznesením policajta Okresného riaditeľstva PZ, Obvodného oddelenia PZ Veľký Blh sp. zn. ORP-306/VB-RS-2012 z 10.04.2012 bolo začaté trestné stíhanie a uznesením vyšetrovateľa Odboru kriminálnej polície PZ Rimavská Sobota sp. zn. ORP-263/OEK-RS-2012 z 10.05.2012 bolo vznesené obvinenie XXXXX za prečin sprenevery podľa § 213 ods. 1 Tr. zákona na tých skutkových základoch, ako je to uvedené vo výrokovej časti tohto uznesenia. Vecná príslušnosť vyšetrovateľa na konanie bola daná v zmysle § 200 ods. 2 písm. a) Tr. poriadku, nakoľko obvinený bol už v tom čase vo výkone trestu odňatia slobody.

	Podľa § 213 ods. 1 Tr. zákona prečinu sprenevery sa dopustí ten, kto si prisvojí cudziu vec, ktorá mu bola zverená, a spôsobí tak na cudzom majetku škodu malú, potresce sa odňatím slobody až na dva roky. 

	Spáchanie skutku tak ako je to uvedené vo výrokovej časti tohto uznesenia bolo obvinenému XXXXX bezpečne preukázané najmä vyhodnotením svedeckých výpovedí a zabezpečeným listinným materiálom a tiež jeho doznaním sa k skutku a jeho oľutovaním.

	Rozsudkom Okresného súdu Okresného súdu Lučenec sp. zn. 2 T 61/10 zo dňa 03.11.2011, ktorý nadobudol právoplatnosť dňa 02.02.2012 v spojitosti s uznesením Krajského súdu Banská Bystrica sp. zn. 2 To 266/11 z toho istého dňa, bol obvinený XXXXX uznaný vinným z trestného činu úverového podvodu podľa § 9 ods. 2, § 250a ods. 1, ods. 5 Tr. zákona č. 140/1961 Zb. v úplnom znení účinného do 01.01.2006, za ktorý mu bol uložený trest odňatia slobody v trvaní dvoch rokov so zaradením do I.NVS. Tento trest v celkovej dĺžke trvania 2 roky v súčasnej dobe vykonáva v Ústave na výkon trestu odňatia slobody Želiezovce v Otvorenom oddelení Rimavská Sobota - Sabová.

	Podľa § 215 ods. 2 písm. a) Tr. poriadku prokurátor môže zastaviť trestné stíhanie, ak je trest, ku ktorému môže trestné stíhanie viesť celkom bez významu popri treste, ktorý bol obvinenému pre iný čin už právoplatne uložený. 

	Nakoľko trest uložený rozsudkom Okresného súdu Lučenec sp. zn. 2 T 61/10 zo dňa 03.11.2011, ktorý nadobudol právoplatnosť dňa 02.02.2012 v spojitosti s uznesením Krajského súdu Banská Bystrica sp. zn. 2 To 266/11, je uložený právoplatne s dĺžkou trestu 2 roky, je nemožné, aby prípadnou obžalobou a následným rozsudkom uložil súd trest v dlhšom trvaní, nakoľko trestná sadzba za prečin sprenevery podľa § 213 ods. 1 Tr. zákona, ktorým sa môže páchateľ potrestať odňatím slobody je až na dva roky. Z tohto dôvodu som preto rozhodol o zastavení trestného stíhania z dôvodu jeho neúčelnosti. Do úvahy totiž pripadá uloženie súhrnného trestu podľa § 42 ods. 1, ods. 2 Tr. zákona, ktorým by súd musel zrušiť výrokovú časť o treste Okresného súdu v Lučenci, ktorý uložil trest odňatia slobody v trvaní dvoch rokov a v rámci svojho rozhodnutia by súd mohol uložiť súhrnný trest odňatia slobody v maximálnej miere v trvaní dvoch rokov. Z tohto dôvodu je prípadné podanie obžaloby alebo akýkoľvek iný návrh na súd neúčelný a vzhľadom k tomu, že neboli splnené podmienky (nebola nahradená spôsobená škoda) nie je možné vec vybaviť iným rozhodnutím prokurátora. 

	Týmto mojím rozhodnutím nie sú dotknuté nároky poškodeného na prípadnú náhradu spôsobenej škody, ktorú si je oprávnený uplatniť v rámci občianskoprávneho konania a naň nadväzujúce vykonávacie konanie na príslušnom súde. 

	Vzhľadom k vyššie uvedeným skutočnostiam bolo potrebné rozhodnúť tak, ako je to uvedené vo výrokovej časti tohto uznesenia. 
Poučenie:
Proti tomuto uzneseniu  je prípustná sťažnosť,  ktorú  môže podať  obvinený a poškodená do troch dní od jeho oznámenia  u prokurátora Okresnej prokuratúry Rimavská Sobota. 
O sťažnosti rozhodne prokurátor Krajskej prokuratúry Banská Bystrica.
Sťažnosť má odkladný účinok. 

JUDr. Milan Marko
prokurátor